Gafă impardonabilă comisă de Federația Română de Fotbal! Pe trofeul primit de cei de la Voluntari era trecută drept câștigătoare Astra, semn că nici măcar oamenii din FRF nu au anticipat o surpriză în finala Cupei, acolo unde ilfovenii s-au impus în fața giurgiuvenilor, după loviturile de departajare, scrie digisport.ro.

Oficialii Voluntariului, dar mai ales antrenorul Claudiu Niculescu, au rămas extrem de surprinși și nu le-a venit să creadă cum s-a putut ajunge la așa ceva.

În cele din urmă, la două ore după decernarea trofeului, problema s-a rezolvat, iar pe trofeul ediției 2016-2017 a apărut numele câștigătoarei Cupei României, FC Voluntari.

„Asta e viața fiecărui antrenor. Nu poți să câștigi mereu. Îmi pare rău că nu am reușit să facem mai mult anul acesta, oricum las echipa calificată în cupele europene. Ăsta era obiectivul”, a spus Șumudică, după ultimul său meci pe banca Astrei.